โจรสักตาฝ่าโควิด ควงสปาร์ต้าจี้เซเว่นฯ ชิง 2 พันกับไฟแช็ก 1 อัน 
โจรกรุงออกอาละวาดกลางดึก ขี่จยย.ย้อนศรควงสปาร์ต้า บุกจี้คอพนักงานร้านสะดวกซื้อย่านงามวงศ์วาน ชิงเงินสด 2000 บาท ก่อนจากขอไฟแช็กไปด้วย 1 อัน ผู้เสียหายบอกคนร้าย สักตาสีแดงทั้ง 2 ข้างเวลา 03.30 น. วันที่ 27 มี.ค. ร.ต.อ.สหรัฐ หลวงสิริธนสิน รองสารวัตรสอบสวน สน.ทุ่งสองห้อง รับแจ้งเหตุชิงทรัพย์ร้านสะดวกซื้อปากซอยงามวงศ์วาน 53 แขวงลาดยาว เขตจตุจักร กทม. จึงพร้อมด้วยพ.ต.อ.อำนาจ อินทรศวร ผกก.ชุดสืบสวนพร้อมตำรวจ 191 เข้าตรวจสอบที่เกิดเหตุเป็นร้านสะดวกซื้อ เซเว่นอีเลฟเว่น เปิดตลอด 24 ชั่วโมง สอบสวน น.ส.อีฟ (นามสมมติ) อายุ 19 ปี พนักงานร้าน เปิดเผยว่า ก่อนเกิดเหตุตัวเองเข้างานพร้อมกับเพื่อนอีกคน กระทั่งเวลาประมาณ 03.30 น. ได้ออกมานั่งสูบบุหรี่อยู่บริเวณด้านหน้าร้าน จากนั้นสังเกตเห็นคนร้ายเป็นผู้ชาย สะพายกระเป๋าข้าง สวมหมวกกันน็อกแบบเต็มใบ สวมเสื้อสีเขียวแขนยาว กางเกงขายาว ขี่รถจักรยานฮอนด้า รุ่นเวฟ 110 สีขาว ไม่ติดแผ่นป้ายทะเบียน ย้อนศร มุ่งหน้าไปทางปากซอยงามวงศ์วาน 53จากนั้น คนร้ายได้จอดรถจักรยานยนต์ และเดินกลับมาที่ร้านสะดวกซื้อ เมื่อมาถึงที่ตัวเองนั่งอยู่ คนร้ายได้ถามว่า อยู่ที่ร้านกี่คน พร้อมกับชักอาวุธมีดสปาร์ต้าความยาวประมาณ 1 ฟุต ออกมาจากกระเป๋า และใช้แขนล็อกที่คอ บังคับพาเดินเข้าไปที่บริเวณเคาน์เตอร์ และให้หยิบเงินสดจากเครื่องเก็บเงิน โดยคนร้ายได้เงินสดไปประมาณ 2000 บาท ซึ่งก่อนที่คนร้ายจะออกจากร้าน ได้ขอไฟแช็กอีก 1 อัน แล้ววิ่งหลบหนีออกไป ขณะก่อเหตุช่วงจังหวะที่คนร้ายหันหน้ามาพูดด้วย สังเกตเห็นรอยสักสีแดง บริเวณขอบตาทั้ง 2 ข้างเบื้องต้น ตำรวจ สน.ทุ่งสองห้อง อยู่ระหว่างตรวจสอบกล้องวงจรปิดภายในร้านสะดวกซื้อ ซึ่งในเช้าวันนี้ 27 มี.ค. ชุดสืบสวนจะลงพื้นที่ตรวจกล้องวงจรปิดบริเวณโดยรอบ เพื่อเร่งติดตามตัวคนร้ายมาดำเนินคดีต่อไป
โจรกรุงออกอาละวาดกลางดึก ขี่จยย.ย้อนศรควงสปาร์ต้า บุกจี้คอพนักงานร้านสะดวกซื้อย่านงามวงศ์วาน ชิงเงินสด 2000 บาท ก่อนจากขอไฟแช็กไปด้วย 1 อัน ผู้เสียหายบอกคนร้าย สักตาสีแดงทั้ง 2 ข้าง 
จี้เซเว่น,จี้เซเว่น งามวงศ์วาน,โจรสักตา,โจรสักตาจี้เซเว่น,ข่าวทั่วไป